b'\n_START_ARTICLE_\nJuho Rannikko\n_START_PARAGRAPH_\nJuho Rannikko, sukunimi aik. Lindberg (17. syyskuuta 1873 Mietoinen \xe2\x80\x93 15. marraskuuta 1933 Taivassalo) oli suomalainen maanviljelij\xc3\xa4 ja  suomalaisen puolueen ja kokoomuksen kansanedustaja._NEWLINE_Rannikon vanhemmat olivat torppari Henrik Maurits Lindberg ja Lovisa Gabrielintyt\xc3\xa4r. Rannikko oli renkin\xc3\xa4 1886\xe2\x80\x931894 ja sen j\xc3\xa4lkeen maanviljelij\xc3\xa4n\xc3\xa4 Taivassalossa 1895\xe2\x80\x931933. H\xc3\xa4n toimi lis\xc3\xa4ksi vakuutusasioitsijana, sunnuntaikoulun opettajana ja vuodesta 1920 paikallisen puhelinyhti\xc3\xb6n johtajana._NEWLINE_Rannikko oli suomalaisen puolueen kansanedustajana 1907\xe2\x80\x931917 ja kokoomuksen kansanedustajana 1922\xe2\x80\x931927 edustaen Turun l\xc3\xa4\xc3\xa4nin etel\xc3\xa4ist\xc3\xa4 vaalipiiri\xc3\xa4. Rannikko oli my\xc3\xb6s Taivassalon kunnanvaltuuston ja kunnallislautakunnan varapuheenjohtajana.'